Selskapet ble etablert i desember 1891 av stålverket Surahammars Bruk og ingeniør og entreprenør Philip Wersén, i det som den gang het Södertelge i Södermanlands län. Kundene for jernbanemateriellet var Statens Järnvägar (SJ), Stockholms Spårvägar og andre private jernbaneselskaper. I 1900 hadde Vabis et rekordår da de produserte totalt 323 vogner. Rundt 1904 fikk de kun lov å bygge 150 vogner årlig for SJ. Behovet for jernbanemateriell hadde flatet ut og produsenter som Vabis så seg nødt til å finne andre markeder for å holde det gående.